Na temelju članka 160. stavka 2. Statuta Grada Zagreba (Službeni glasnik Grada Zagreba 23/16 i 2/18) i članka 8. stavka 2., članka 11. stavka 2., članka 12. stavka 3., članka 15.a.i članka 17. stavka 4. Odluke o organizaciji i načinu naplate parkiranja (Službeni glasnik Grada Zagreba 12/11, 18/13, [20/14 - Presuda i Rješenje Visokog Upravnog suda Republike Hrvatske](http://www1.zagreb.hr/zagreb/slglasnik.nsf/rest-akt/e7910677ca71f5d4c1257d4f0035fe58?Open) i [22/17](http://www1.zagreb.hr/zagreb/slglasnik.nsf/rest-akt/6e39cdf1a7df22eec12581ef002a0462?Open)), gradonačelnik Grada Zagreba, \_\_\_\_\_\_\_ 2018., donosi

**PRAVILNIK**

**o izmjenama i dopunama Pravilnika o korištenju javnih parkirališta i javnih garaža**

**Članak 1.**

U Pravilniku o korištenju javnih parkirališta i javnih garaža (Službeni glasnik Grada Zagreba (6/14, 18/14, 23/14, 20/15, 23/15, 8/16, 12/16, 21/16, 2/17, 12/17 i 18/17) u članku 10. stavku 1. „**GARAŽA LANGOV TRG“** iza zadnjeg retka dodaje se redak koji glasi:

„

|  |  |  |
| --- | --- | --- |
| Mjesečna - povlaštena | 00:00 - 24:00 | 110,00 kn |

**„**

Stavci 2. i 3. mijenjaju se i glase:

„Iznimno od stavka 1. ovoga članka, osim za satne-dnevne, satne-noćne i mjesečne povlaštene karte naknada za parkiranje hibridnih i električnih vozila u javnim garažama umanjuje se za 50%.

Cijena izgubljene satne karte ili bez satne karte i cijena vrijednosne/pretplatne karte:

|  |  |
| --- | --- |
| Vrijednosna karta od 100,00 kn | 90,00 kn |
| Vrijednosna karta od 200,00 kn | 180,00 kn |
| Vrijednosna karta od 500,00 kn | 450,00 kn |
| Izgubljena satna karta ili bez satne karte | 200,00 kn - a ako iznos  naknade za satno korištenje javne garaže prelazi 200,00 kn plaća se i iznos satne -dnevne, odnosno satne-noćne parkirališne karte prema stvarno utvrđenom vremenu korištenja javne garaže |
| 5 pretplatnih parkirališnih karata s istim vremenom valjanosti | 4 x pojedinačne karte |
| Izgubljena ili oštećena pretplatna parkirališna karta | 60,00 kn |

„

**Članak 2.**

Članak 12. mijenja se i glasi:

„Visina mjesečne naknade za neposrednu dodjelu rezerviranih parkirališnih mjesta u pojedinoj zoni u kojoj se rezervirano parkirališno mjesto nalazi iznosi:

- u I. zoni: 4.000,00 kuna,

- u II. zoni: 3.000,00 kuna,

- u III. zoni: 2.000,00 kuna.

Početni iznos mjesečne naknade za dodjelu rezerviranih parkirališnih mjesta na temelju javnog natječaja u pojedinoj zoni u kojoj se rezervirano parkirališno mjesto nalazi iznosi:

- u I. zoni: 4.000,00 kuna,

- u II. zoni: 3.000,00 kuna,

- u III. zoni: 2.000,00 kuna.“.

**Članak 3.**

Članak 13. mijenja se i glasi:

„ Fizičkim osobama (stanarima) zone I.1. osim stanara Langova trga i fizičkim osobama (stanarima) Dežmanova prolaza, Gundulićeve (od Ilice do Masarykove), Streljačke, Tomićeve, Masarykove, Mesničke i Varšavske ulice, može se odobriti jedna povlaštena parkirališna karta po stambenoj jedinici za korištenje javne garaže Tuškanac po cijeni od 110,00 kuna mjesečno.

Fizičkim osobama (stanarima) Ulice Pavla Radića može se odobriti jedna povlaštena parkirališna karta po stambenoj jedinici za korištenje javne garaže Langov trg po cijeni od 110,00 kuna mjesečno.

Na izdavanje mjesečne povlaštene karte u javnoj garaži Tuškanac i javnoj garaži Langov trg za fizičke osobe (stanare) iz stavaka 1. i 2. ovoga članka na odgovarajući se način primjenjuju odredbe Odluke o organizaciji i načinu naplate parkiranja.

U javnoj garaži Tuškanac i javnoj garaži Langov trg može se odobriti sveukupno do 200 mjesečnih povlaštenih karata.

Fizičkim osobama (stanarima) zone I.1. koje ostvaruju pravo na znak pristupačnosti, Zagrebački holding d.o.o., Podružnica Zagrebparking izdat će povlaštenu parkirališnu kartu za korištenje javnih parkirališta bez plaćanja naknade.“

**Članak 4.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Gradonačelnik**

**Grada Zagreba**

**Milan Bandić, dipl. politolog**